RSG Landbou 18 September 2021
By W & R Schmidt Boerdery naby Hazyview boer die Schmidt-familie al van pa Willem se tyd af met gemmer. Ernst Schmidt vertel waarom dit 'n geskikte gewas vir hulle omgewing is, en hoekom die prys onlangs die hoogte ingeskiet het.
RSG Landbou 17 September 2021
Die uitblinkers van die jaarlikse Shiraz Challenge is onlangs in die Paarl bekend gemaak. Die geleentheid, aangebied deur kultivarassosiasie Shiraz SA, moes a.g.v. die pandemie vanjaar weer die aanlynroete volg. Ons gesels met van die wenners, wat inlsuit RJ Botha van Kleine Zalze, Dewaldt Heyns van Saronsberg Wyne en André Scriven van Rooiberg Winery.
RSG Landbou 16 September 2021
Wat laat 'n bosluis breed glimlag? Hoe kies 'n bosluis sy gasheer? Ellie van Dalen van die Universiteit van die Vrystaat het die antwoorde. Leon Lötter is onlangs as Agri Limpopo se Jongboer van die Jaar aangewys. Is ons weer in vir 'n nat jaar? Weerkenner Johan van den Berg beantwoord 'n luisteraarsvraag oor die La Niña-fase. Chris Derksen is ook op sy pos met die jongste vleispryse.
RSG Landbou 15 September 2021
Dr. Louis Boag van Elanco Dieregesondheid verduidelik waarom die ontrekkingsperiodes van dipmiddels so belangrik is. Daar is groot bewustheid oor die bewaring van aasvoëls. Boetie Kirchner van SA Jagters gesels oor hulle bewaringsinisiatiewe. Die Terugploeg-projek gaan van krag tot krag. Zahn Hulme van die Atterbury Trust vertel hoe hulle mense in nood bystaan.
RSG Landbou 14 September 2021
Wouter de Wet is onlangs herverkies as voorsitter van AFMA, wat die veevoerbedryf in Suid-Afrika verteenwoordig. Hy gesels oor verskeie sake in dié bedryf. Wessel Lemmer van Agbiz Grain vertel van hulle simposium wat van 20 tot 23 September gehou word. Volgens Feedtek se Pieter Brönn presteer verse beter wanneer die rumen optimaal ontwikkel word. Hy gee raad hieroor.
RSG Landbou 13 September 2021
Wat produksie en verbruik betref is, varkvleis die gewildste vleissoort ter wêreld. In Suid-Afrika is dit egter nie die geval nie. Brocor Veilings en Meerkat Online vertel van 'n plaasveiling naby Jan Kempdorp. Hanteringstoerusting wat op plase gebruik word, het talle voordele. Johan van der Westhuizen van Manitou Suid-Afrika brei hieroor uit.